
PRODUKTRESUMÉ

for

Macrogol 4000 "Strides", pulver til oral opløsning i brev 10 g


0.	D.SP.NR.
32127

1.	LÆGEMIDLETS NAVN
Macrogol 4000 "Strides"

2.	KVALITATIV OG KVANTITATIV SAMMENSÆTNING
Hvert brev indeholder 10 g macrogol 4000.

Hjælpestof(fer), som behandleren skal være opmærksom på
Hver pose indeholder 8 mg maltodextrin (som indeholder glukose).
Hver pose indeholder 0,002 mg benzylalkohol.

Alle hjælpestoffer er anført under pkt. 6.1.

3.	LÆGEMIDDELFORM
Pulver til oral opløsning i brev

Hvidt eller næsten hvidt fast stof med et voksagtigt eller paraffinagtigt udseende.


4.	KLINISKE OPLYSNINGER

4.1	Terapeutiske indikationer
Symptomatisk behandling af forstoppelse hos voksne og børn i alderen 8 år og derover.

En organisk sygdom bør udelukkes, før behandlingen påbegyndes. Macrogol 4000 "Strides" bør være en midlertidig tillægsbehandling til en passende behandling af forstoppelse med kost- og livsstilsændringer med et behandlingsforløb på maks. 3 måneder hos børn. Hvis symptomerne varer ved til trods for, at en sund levevis og kost opretholdes, bør en underliggende årsag mistænkes og behandles.



4.2	Dosering og administration
Oral anvendelse

Dosering
1 til 2 breve (10-20 g) dagligt, helst som en enkeltdosis om morgenen. Den daglige dosis bør tilpasses efter den kliniske virkning og kan variere fra ét brev hver anden dag (især hos børn) op til to breve dagligt. Virkningen af Macrogol fremkommer i løbet af 24 til 48 timer efter administration.

Pædiatrisk population
Hos børn bør behandlingen ikke vare længere end 3 måneder på grund af manglende kliniske data for behandling længere end 3 måneder. Behandlingsinduceret genoprettelse af afføringsmønstret vil opretholdes med kost- og livsstilsændringer.

Macrogol 4000 "Strides" bør ikke gives i mere end en uge til børn under 3 år (se pkt. 4.4).

Administration
Hvert brev skal opløses i et glas vand (ca. 50 ml) umiddelbart før brug.

4.3	Kontraindikationer
· Overfølsomhed over for det (de) aktive stof(fer) eller over for et eller flere af hjælpestofferne anført i pkt. 6.1.
· Svær inflammatorisk tarmsygdom (såsom ulcerøs kolitis, Crohns sygdom osv.) eller toksisk megakolon forbundet med symptomatisk stenose.
· Mave-tarm-perforation eller risiko for mave-tarm-perforation.
· Ileus eller mistanke om mave-tarm-obstruktion.
· Abdominale smertesyndromer af ubestemt årsag.

4.4	Særlige advarsler og forsigtighedsregler vedrørende brugen

Særlige advarsler
Behandling af forstoppelse med alle slags lægemidler er kun en tillægsbehandling til en sund livsstil og kost, for eksempel:
- 	Øget indtagelse af væske og kostfibre, 
- 	Hensigtsmæssig fysisk aktivitet og rehabilitering af tarmrefleksen.

En organisk lidelse burde have været udelukket før påbegyndelse af behandlingen.

Denne medicin indeholder makrogol (polyethylenglycol). Overfølsomhed (anafylaktisk shock, angioødem, nældefeber, udslæt, pruritus, erytem) over for lægemidler, der indeholder makrogol (polyethylenglycol), er blevet rapporteret, se pkt. 4.8.

Hvis der opstår diarré, skal der udvises forsigtighed hos patienter med tendens til forstyrrelser i væske- og/eller elektrolytbalancen (f.eks. ældre, patienter med nedsat lever- eller nyrefunktion eller patienter, der tager diuretika), og der bør overvejes elektrolytkontrol.
Tilfælde af aspiration er blevet rapporteret, når store mængder polyethylenglycol og elektrolytter blev administreret med nasogastrisk sonde. Neurologisk svækkede børn, der har oromotorisk dysfunktion, er særligt udsatte for aspiration.

Dette lægemiddel indeholder mindre end 1 mmol (23 mg) natrium pr. brev, dvs. det er i det væsentlige natriumfrit.

[bookmark: _Hlk73436105]Macrogol 4000 "Strides" indeholder 120 mg maltodextrin (som indeholder glukose) pr. pose.
Patienter med sjælden glukose-galactose malabsorption bør ikke tage denne medicin.
Kan være skadeligt for tænderne.

Macrogol 4000 "Strides" indeholder 0,030 mg benzylalkohol pr. pose.
Benzylalkohol kan forårsage allergiske reaktioner.

Store mængder benzylalkohol kan ophobes i kroppen og kan forårsage bivirkninger (metabolisk acidose). Anvendes med forsigtighed og kun hvis nødvendigt, især til personer med nedsat lever- eller nyrefunktion og til gravide eller ammende kvinder.

På grund af øget risiko ophobning af benzylalkohol hos små børn, bør Macrogol 4000 "Strides" ikke gives i mere end en uge til børn under 3 år.

4.5	Interaktion med andre lægemidler og andre former for interaktion
Der er en mulighed for, at absorptionen af andre lægemidler midlertidigt kan blive reduceret under anvendelse sammen med macrogol. Den terapeutiske virkning af lægemidler med et smalt, terapeutisk indeks kan blive særligt påvirket (f.eks. antiepileptika, digoxin og immunsupprimerende midler).

4.6	Fertilitet, graviditet og amning

Graviditet
Dyreforsøg indikerer hverken direkte eller indirekte skadelige virkninger hvad angår reproduktionstoksicitet (se pkt. 5.3).

Der er utilstrækkelige data (under 300 graviditetsudfald) fra anvendelse af macrogol 4000 til gravide kvinder.

Der forventes ingen virkning på graviditeten, da systemisk eksponering af macrogol er ubetydelig. Macrogol kan anvendes under graviditeten.

Amning
Data for udskillelse af macrogol i brystmælk foreligger ikke. Der forventes ingen påvirkning af nyfødte/spædbørn, ammet af mødre i behandling med macrogol 4000, da den systemiske eksponering er ubetydelig. Macrogol kan anvendes under amning.

Der skal tages en beslutning om, hvorvidt amning skal ophøre eller om at seponere/afstå fra behandling med macrogol 4000 under hensyntagen til fordelene ved amning for barnet og fordelene ved behandlingen for kvinden (se pkt. 4.4).

Fertilitet
Der er ikke udført fertilitetsstudier med macrogol, men der forventes ingen virkning, da macrogol 4000 ikke absorberes i betydelig grad.



4.7	Virkning på evnen til at føre motorkøretøj og betjene maskiner
Ikke mærkning.
Macrogol påvirker ikke evnen til at føre motorkøretøj og betjene maskiner.

4.8	Bivirkninger

Bivirkninger er opstillet under de følgende kategorier af hyppigheder:
Meget almindelig (≥1/10), almindelig (≥1/100 til <1/10), ikke almindelig (≥1/1.000 til <1/100), sjælden (≥1/10.000 til <1/1.000), meget sjælden (<1/10.000), ikke kendt (kan ikke estimeres ud fra forhåndenværende data).

Voksen population:
Bivirkningerne opstillet i den nedenstående tabel er blevet rapporteret i løbet af kliniske studier (med 600 voksne patienter) og fra brug efter markedsføring. Generelt har bivirkningerne været lette og forbigående, og de har primært involveret mave-tarm-kanalen:

	Systemorganklasse
	Bivirkninger

	Mave-tarm-kanalen

	Almindelig
	Abdominalsmerter 
og/eller abdominal distension
Diarré
Kvalme

	Ikke almindelig
	Opkastning
Presserende afføringstrang
Fækal inkontinens

	Metabolisme og ernæring

	Ikke kendt
	Elektrolytforstyrrelser (hyponatriæmi, hypokaliæmi)
og/eller dehydrering, især hos ældre patienter

	Immunsystemet

	Ikke kendt
	Overfølsomhedsreaktioner (anafylaktisk shock, angioødem, urticaria, udslæt, pruritus, erytem)



Pædiatrisk population:
Bivirkningerne opstillet i den nedenstående tabel er blevet rapporteret i løbet af kliniske studier med 147 børn i alderen fra 6 måneder til 15 år og fra brug efter markedsføring. Som for den voksne population har bivirkningerne generelt været lette og forbigående, og de har primært involveret mave-tarm-kanalen:

	Systemorganklasse
	Bivirkninger

	Mave-tarm-kanalen

	Almindelig
	Abdominalsmerter 
Diarré*

	Ikke almindelig
	Opkastning
Oppustethed
Kvalme

	Immunsystemet

	Ikke kendt
	Overfølsomhedsreaktioner (anafylaktisk shock, angioødem, uticaria, udslæt, pruritus)


* Diarré kan forårsage perianal ømhed

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Overdosering kan føre til diarré, abdominalsmerter og opkastning, som forsvinder, når behandlingen afbrydes midlertidigt, eller når doseringen reduceres.

Omfattende væsketab pga. diarré eller opkastning kan kræve korrektion af elektrolytforstyrrelser.

4.10	Udlevering
HA


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Osmotisk virkende laksantia, ATC-kode: A06AD15.

Virkningsmekanisme
Højmolekylære (4000) macrogoler er lange, lineære polymerer, som tilbageholder vandmolekyler ved hjælp af hydrogenbindinger. Når de administreres oralt, fører de til et øget volumen af tarmvæske. Derfor er tilstrækkelig hydrering vigtig under behandlingen.

Dette volumen ikke-absorberet tarmvæske udgør opløsningens afførende egenskaber.

5.2	Farmakokinetiske egenskaber
De farmakokinetiske data bekræfter, at macrogol 4000 hverken gennemgår mave-tarm-resorption eller biotransformation efter oral indtagelse.

5.3	Non-kliniske sikkerhedsdata
Toksikologiske studier udført hos forskellige dyrearter afdækkede ingen tegn på systemisk eller lokal mave-tarm-toksicitet. Macrogol 4000 havde ingen teratogen eller mutagen virkning. 
Potentielle lægemiddelinteraktionsundersøgelser udført i rotter på nogle NSAID'er, antikoagulantia, gastriske antisekretoriske midler eller på et hypoglykæmisk sulfamid viste, at macrogol 4000 ikke interfererede med gastrointestinal absorption af disse forbindelser. Der er ikke udført karcinogenicitetsstudier.




6.	FARMACEUTISKE OPLYSNINGER

6.1	Hjælpestoffer
Saccharin-natrium (E-954)
Appelsinsmag
Maltodextrin (komponent i appelsinsmag)
Benzylalkohol (komponent i appelsinsmag)

6.2	Uforligeligheder
Ikke relevant.

6.3	Opbevaringstid
2 år.

6.4	Særlige opbevaringsforhold
Dette lægemiddel kræver ingen særlige forholdsregler vedrørende opbevaringen. Opbevares i den originale emballage for at beskytte mod fugt

6.5	Emballagetype og pakningsstørrelser
LDPE-aluminium-LDPE-papirposer præsenteret i pakningsstørrelser på 10, 20, 30, 40, 50, 60 og 100 poser.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF MARKEDSFØRINGSTILLADELSEN
Strides Pharma (Cyprus) Limited
Themistokli Dervi, 3
Julia House, 1st Floor
1066 Nicosia
Cypern

8.	MARKEDSFØRINGSTILLADELSESNUMMER (-NUMRE)
64708

9.	DATO FOR FØRSTE MARKEDSFØRINGSTILLADELSE
1. maj 2023

10.	DATO FOR ÆNDRING AF TEKSTEN
4. maj 2026

